da da da sv da da da da da nl de nb da da sv en en da da da da fr en et da en da da da da en da da fr de nb da da da da fr da sv da sv da da da sv da als da da da da da da da en id sk sv ca da da da da da da da da da da da da da da da da ca da da da da da da da sv da da da da da et da fr da fr da fr da fi da en da fr da da sv da fr da sv da da sv da da it en ru sv sv nl da fr it it da en da de da da da da da da da
Våd aften med dansk kendis inspirerede Susanne Biers søn til ny film | Skive Folkeblad
112 Sport Erhverv Regnskaber Bolighandler Kultur og livsstil Navne Debat E-avis
Forside Quiz Portræt Livsstil Indsigt
Annoncering: Ønsker du annoncering online eller på print, så kontakt os på tlf. 97 51 34 11 eller via mail på annoncer@skivefolkeblad.dk
Våd aften med dansk kendis inspirerede Susanne Biers søn til ny film
Skruk-skuespilleren Josephine Park har med en historie fra sit eget liv inspireret til en film, som hun også spiller hovedrollen i.
Udgivet:09. august 2022, 08.00
35-årige Josephine Park er privat gift med Kirstine Høgsbro, som hun mødte i 2015.
Del på Facebook Del på Twitter Del på LinkedIn Del via email
KØBENHAVN Skuespiller Josephine Park har på kort tid indtaget skærmen i DR-serier som "Arvingerne" og "Doggystyle" samt Netflix-produktionen "Skruk".
Og snart er hun aktuel over for Sofie Gråbøl og David Dencik i filmen "Natten har øjne", som er skrevet og instrueret af Gabriel Bier Gislason, som er søn af Susanne Bier.
35-årige Josephine Park og 33-årige Gabriel Bier Gislason har været tætte venner siden gymnasiet. Og det var faktisk hendes helt private historie, der blev startskuddet til den romantiske gyser, som handler om et helt nyt og spædt par, der flytter ind hos den ene kvindes stærkt jødiske mor.
- Jose og jeg gik ud og drak os fulde. Og hun fortalte den mest vanvittige historie om hende og hendes ekskæreste, og hvordan de begge var endt uden et sted at bo i en periode. Så havde ekskæresten sagt: "Hey, lad os bo hos min mor lidt", fortæller Gabriel Bier Gislason.
- Det havde de gjort i en måneds tid, og det havde været fuldstændig sindssygt, kanonskørt og over te top. Ikke en gyser eller ubehageligt, men alt, alt for meget, siger han.
Det fik Gabriel Bier Gislason til at reagere prompte med ordene: "Jeg skriver den til dig. Jeg skriver din første hovedrolle. Og så laver vi en film sammen".
På det tidspunkt var Josephine Park endnu ikke på skærmene landet over.
Men i den tid, der gik, mens Gabriel Bier Gislason vendte og drejede idéen og fik den formet til et manuskript, ændrede tingene sig markant for Josephine Park.
Tre gange er hun blevet belønnet med en robertpris. To gange for Årets Kvindelige Birolle i en tv-serie for sine præstationer i første og anden sæson af DR-serien "Doggystyle". Og så har hun vundet prisen for Årets Kvindelige Birolle for filmen "Venuseffekten".
Josephine Park var altså pludselig et helt andet sted i sin karriere, da Gabriel Bier Gislason endelig stod med det færdige manuskriptet i hånden.
- Jeg skrev, hvad der var hendes første hovedrolle, men i mellemtiden blev hun kæmpestor. Og så var det mig, der endte med at være enormt taknemmelig for, at hun stadig ville være med, siger han med et grin.
Under skrivningen endte Gabriel Bier Gislason med at skrotte alle de konkrete historier, Josephine Park havde fortalt. De passede ikke lige ind i det univers, han havde skabt omkring et stærkt jødisk hjem med ritualer og gyserelementer.
Men han beholdt hendes fortælling fra baren om tre kvinder i et hus sammen som hele rammen omkring filmen.
- Så filmen findes, fordi vi gik ud og drak os fulde sammen, slår han fast.
Rollelisten til "Natten har øjne" tæller også Game of Thrones-stjernen Ellie Kendrick, Forbrydelsen-hovedrollen Sofie Gråbøl og James Bond-skuespilleren David Dencik.
Filmen har premiere den 28. juli.
HOLDFOTO FRA NATTEN HAR ØJNE, AF FOTOGRAF SØREN KIRKEGAARD "Natten har øjne" er Gabriel Bier Gislasons debut som spillefilmsinstruktør. Det er lykkedes ham at kapre prominente navne som Skruk-skuespilleren Josephine Park, Game of Thrones-stjernen Ellie Kendrick, Forbrydelsen-hovedrollen Sofie Gråbøl og James Bond-skuespilleren David Dencik. Søren Kirkegaard/Free
Dronningen efter titelfratagelse: Joachims reaktion gør indtryk
OVERBLIK: Få overblikket over striden i kongefamilien
Kongehuskender: Meddelelse fra dronningen er usædvanlig
Dronningen efter titelfratagelse: Joachims reaktion gør indtryk
Mest læste på Skive Folkeblad
Ingen smil hos Østergaard: Regionen siger nej til ny klinik
Bil stjålet i Skive: Biljagt gennem Salling endte på Mors
Skæv start: 18-årig påvirket af hash under sin første kørelektion
Skyld i uheld: Fuld svensker tabte kuffert ud af bagagerummet
Emma Østergaard-hattrick holder spændingen i live i kvindernes Serie 1
Dronningen efter titelfratagelse: Joachims reaktion gør indtryk
Radikale frygter en personfikseret valgkamp: - Det kan blive et for eller imod Mette Frederiksen, Pape eller Støjberg
OVERBLIK: Få overblikket over striden i kongefamilien
Skive Folkeblad er dit lokale nyhedsmedie, som holder dig opdateret på, hvad der sker i lokalmiljøet, Danmark og i verden.
Gemsevej 7-9, 7800 Skive, Danmark
Kundeservice: 96 15 33 78
Reception: 97 51 34 11
Skive Folkeblad. Alle rettigheder forbeholdes.